Kristi Castlin

Kristi Castlin (s. 7. heinäkuuta 1988) on yhdysvaltalainen 100 metrin aitajuoksun olympiamitalisti.

Castlin voitti 100 metrin aitajuoksun alle 20-vuotiaiden Pan-Amerikan-mestaruuden 2008 ajalla 13,02. Hän voitti sisäratojen Yhdysvaltojen-mestaruuden 60 metrin aitajuoksussa 2012. Istanbulin MM-hallikilpailuissa 2012 hän keskeytti saman matkan alkueräjuoksun. Hän saavutti 100 metrin aitajuoksussa olympiapronssia Rio de Janeirossa 2016 ajalla 12,61.

Castlin juoksi 100 metrin aitajuoksuennätyksensä 12,50 Eugenessa 8. heinäkuuta 2016. 60 metrin aidat hän on juossut hallissa parhaimmillaan aikaan 7,84 Albuquerquessa 26. helmikuuta 2012.

Lähteet 

Yhdysvaltalaiset pika-aitajuoksijat
Yhdysvaltalaiset olympiamitalistit
Vuonna 1988 syntyneet
Elävät henkilöt